Diari Oficial de la Generalitat Valenciana


Sumari del DOGV 3674, del 26-01-2000 (2000/511)

RESOLUCIÓ d'11 de gener de 2000, del conseller d'Obres Públiques, Urbanisme i Transports, per la qual s'emet informe favorable i en conseqüència s'aprova definitivament la modificació Equipament docent Campanar, del Pla General d'Ordenació Urbana de València.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3674

Data del DOGV
:   26-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/511


Data del document
:   11-01-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Correcció d'errades

 Descriptors 

:   * València
    * pla d'urbanisme

RESOLUCIÓ d'11 de gener de 2000, del conseller d'Obres Públiques, Urbanisme i Transports, per la qual s'emet informe favorable i en conseqüència s'aprova definitivament la modificació Equipament docent Campanar, del Pla General d'Ordenació Urbana de València. [2000/X511]
  
Vist l'expedient que fa referència a la modificació Equipament docent Campanar, del Pla General de València, i de conformitat amb els següents:
  
Antecedents de fet
  
Primer. El projecte es va sotmetre a informació pública per mitjà de l'acord del ple de l'Ajuntament, en la sessió del dia 24 de juliol de 1999. Després del pertinent període d'exposició pública, en el qual es van presentar múltiples al·legacions tant a favor com en contra, el mateix òrgan el va aprovar provisionalment el 24 de setembre de 1999. L'expedient complet va entrar en el Registre de la Comissió Territorial d'Urbanisme de València el 10 de novembre de 1999.
  
Segon. El projecte consta de memòria justificativa i plànols d'informació i d'ordenació.
  
Tercer. Durant la tramitació de l'expedient s'ha sol·licitat un informe a la Direcció General de Règim Econòmic de la Conselleria de Cultura, Educació i Ciència i fins ara no en consta la recepció. No obstant això, en l'expedient tramés per l'ajuntament consta l'emissió d'informe per l'organisme esmentat amb data 28 de novembre de 1997.
  
Quart. València té un Pla General d'Ordenació Urbana aprovat definitivament pel conseller d'Obres Públiques, Urbanisme i Transports amb data 28 de desembre de 1988.
  
Cinqué. La Comissió Informativa de la Comissió Territorial d'Urbanisme de València, en la sessió celebrada el 14 de desembre de 1999, va emetre un informe que fa referència al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Sisé. La Comissió Territorial d'Urbanisme de València, en la sessió del dia 21 de desembre de 1999, va acordar informar favorablement el present expedient de la modificació Equipament docent Campanar, del Pla General d'Ordenació Urbana de València.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. Quant al fons de l'assumpte, l'objecte de la modificació és el canvi de qualificació de dues parcel·les d'ús públic dotacional:
  
La de la plaça Mestre Arambul Sanz, d'uns 3.000 m² aproximadament, que passa de zona verda a equipament educatiu cultural (ampliació del Col·legi bisbe Soler).
  
La parcel·la delimitada pels carrers Mestre Bagarit i Marinez, d'uns 4.350 m² aproximadament, que passa d'equipament educatiu cultural a zona verda.
  
La modificació es justifica en la necessitat d'ampliar el col·legi bisbe Soler posada de manifest per la Direcció General de Règim Econòmic, de la Conselleria de Cultura, Educació i Ciència.
  
La documentació està completa, als efectes del compliment del que estableix l'article 27 de la Llei Reguladora de l'Activitat Urbanística.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart. La modificació comporta una diferent qualificació o ús urbanístic de zones verdes abans previstes, per la qual cosa requereix un informe previ del Consell Superior d'Urbanisme -substituït per informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística-, de conformitat amb el que estableix l'article 55.4 de la llei esmentada.
  
No es considera necessari el dictamen del Consell Jurídic Consultiu de la Comunitat Valenciana previst en l'article 10.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, ja que la modificació no té per objecte una diferent zonificació o ús urbanístic de zones verdes previstes en el pla, sinó que la modificació té un altre objecte o finalitat i d'aquesta deriva o és conseqüència la diferent zonificació o ús urbanístic de les zones verdes.
  
Cinqué. Respecte de la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix en l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, resolc:
  
Informar favorablement i, en conseqüència, aprovar definitivament la modificació Equipament docent Campanar, del Pla General d'Ordenació Urbana de València.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que estableix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.
  
València, 11 de gener de 2000.- El conseller d'Obres Públiques, Urbanisme i Transports: José Ramón García Antón.